കോട്ടയം വികാരിയാത്ത് സ്ഥാപനദിനാഘോഷം സമാപിച്ചു കോട്ടയം: കോട്ടയം വികാരിയാത്ത് സ്ഥാപിച്ചതിന്റെ 111ാം വാര്ഷികദിനാഘോഷങ്ങള്ക്കും 1921ലെ ക്നാനായ മലങ്കര പുനരൈക്യത്തിന്റെ ശതാബ്ദിയാഘോഷങ്ങള്ക്കും സമാപനം. റാന്നി സെന്റ് തെരേസാസ് ക്നാനായ കത്തോലിക്കാ പള്ളിയില് സംഘടിപ്പിച്ച സമാപനാഘോഷം സിറോ മലങ്കര സഭ മേജര് ആര്ച്ച് ബിഷപ് കര്ദിനാള് മാര് ബസേലിയോസ് ക്ലിമീസ് കാതോലിക്കാ ബാവ ഉദ്ഘാടനം ചെയ്തു. കോട്ടയം അതിരൂപതാ മെത്രാപ്പോലീത്ത മാര് മാത്യു മൂലക്കാട്ട് അധ്യക്ഷത വഹിച്ചു. വികാരി ജനറാള് ഫാ. മൈക്കിള് വെട്ടിക്കാട്ട്, ക്നാനായ കത്തോലിക്കാ കോണ്ഗ്രസ് പ്രസിഡന്റ് തമ്ബി എരുമേലിക്കര, പ്രസ്ബിറ്ററല് കൗണ്സില് സെക്രട്ടറി ഫാ. ജോയി കട്ടിയാങ്കല്, ക്നാനായ കാത്തലിക് വിമന്സ് അസോസിയേഷന് പ്രസിഡന്റ് ലിന്സി രാജന്, തിരുഹൃദയദാസ സമൂഹം സുപ്പീരിയര് ജനറല് ഫാ. സ്റ്റീഫന് മുരിയങ്ങോട്ടുനിരപ്പേല്, ക്നാനായ കാത്തലിക് യൂത്ത് ലീഗ് പ്രസിഡന്റ് ലിബിന് പാറയില്, ഓള് ഇന്ത്യ കാത്തലിക് യൂണിയന് കേരള റീജിയണല് സെക്രട്ടറി തോമസ് അറക്കത്തറ, ഫാ. തോമസ് കൈതാരം, ഫാ. സനീഷ് കയ്യാലക്കകത്ത്, സാബു പാറാനിക്കല് എന്നിവര് പ്രസംഗിച്ചു. കോട്ടയം അതിരൂപതാ സഹായ മെത്രാന് ഗീവര്ഗീസ് മാര് അപ്രേമിന്റെ മുഖ്യകാര്മികത്വത്തില് രാവിലെ കൃതജ്ഞതാ ബലി നടന്നു. അതിരൂപതാ സഹായമെത്രാന് മാര് ജോസഫ് പണ്ടാരശേരില് വചനസന്ദേശം നല്കി. ദിനാചരണത്തിനു മുന്നോടിയായി, ക്നാനായ പ്രേഷിത കുടിയേറ്റം നടന്ന കൊടുങ്ങല്ലൂരില് കോട്ടയം അതിരൂപതയിലെ ക്നാനായ കത്തോലിക്കാ കോണ്ഗ്രസ്, ക്നാനായ കാത്തലിക് വിമന്സ് അസോസിയേഷന്, ക്നാനായ കാത്തലിക് യൂത്ത് ലീഗ് എന്നിവയുടെ ഭാരവാഹികളുടെ നേതൃസംഗമം സംഘടിപ്പിച്ചിരുന്നു.